Σαρά Μπερνάρ

Η **Σαρά Μπερνάρ** (γαλλικά: *Sarah Bernhardt*, 22 ή 23 Οκτωβρίου 1844 – 26 Μαρτίου 1923) ήταν θρυλική Γαλλίδα ηθοποιός του θεάτρου και του πρώιμου κινηματογράφου, για την οποία έχει ειπωθεί ότι ήταν "η πιο φημισμένη ηθοποιός που γνώρισε ποτέ ο κόσμος". Η Μπερνάρ απέκτησε τη φήμη της στις θεατρικές σκηνές της Ευρώπης, τη δεκαετία του 1870, και έγινε γρήγορα περιζήτητη σε όλη την Ευρώπη και την Αμερική. Κέρδισε την αναγνώριση ως σοβαρή δραματική ηθοποιός, γεγονός για το οποίο της αποδόθηκε το προσωνύμιο "η θεϊκή Σάρα".

## Πρώτα χρόνια

[thumb|left|225px|Η Σάρα Μπερνάρ φωτογραφημένη από τον [Ναντάρ το 1865]]
Η Μπερνάρ γεννήθηκε στο Παρίσι ως Σάρα Μαρία Εριέτα Ροζέν Μπερνάρ (Sara-Marie-Henriette Rosine Bernard), νόθο τέκνο της Ιουλίας Μπερνάρ (Julie Bernardt 1821, Άμστερνταμ – 1876, Παρίσι) και άγνωστου πατέρα. Η μητέρα της ήταν κόρη του Εβραίου εμπόρου οπτικών και μικροκακοποιού Μορίτς Βαρούχ Μπερνάρ (Moritz Baruch Bernardt) και της πρώτης γυναίκας του, Ζανέτα Χάρτογκ (Janetta Hartog). Η Ιουλία μεγάλωσε με τη μητριά της, Σάρα Άμπραχαμ Κίνσμπεργκεν (Sara Abraham Kinsbergen), η οποία παντρεύτηκε τον πατέρα της το 1829. Η Ιουλία έφυγε για το Παρίσι, όπου εξασφάλιζε τα προς το ζην ως πόρνη πολυτελείας, γνωστή με το όνομα "Γιουλ" (Youle). Η Σάρα συνήθιζε να προσθέτει το γράμμα "h" στο όνομα και στο επώνυμό της. Τα μητρώα γέννησής της χάθηκαν, όμως για να αποδείξει τη γαλλική υπηκοότητά της, η οποία ήταν αναγκαία για τη δυνατότητα εκλογής της στη Λεγεώνα της τιμής (Légion d'honneur), δημιούργησε πλαστά μητρώα γέννησης, στα οποία παρουσιαζόταν ως κόρη της Ιουδήθ βαν Χαρντ (Judith van Hard) και του Εδουάρδου Μπερνάρ (Édouard Bernardt) από τη Χάβρη, φοιτητή νομικής, λογιστή, ναυτικού δοκίμου ή αξιωματικού του ναυτικού, σύμφωνα με μεταγενέστερους ισχυρισμούς της ίδιας.

Επειδή η παρουσία ενός μωρού ήταν αιτία περισπασμού στην ήδη ταραγμένη και αγχωτική ζωή της μητέρας της, η Σάρα Μαρία Εριέτα μεγάλωσε σε οικοτροφείο και αργότερα σε μοναστήρι. Ήταν παιδί ασθενικής κράσης και σκεφτόταν να γίνει μοναχή, αλλά ένας από τους φερόμενους ως εραστές της μητέρας της, ο μελλοντικός Δούκας του Μορνύ, ετεροθαλής αδελφός του Ναπολέοντα Γ’, αποφάσισε ότι έπρεπε να γίνει ηθοποιός. Όταν ήταν 13 ετών, αυτός κανόνισε να μπει στο Εθνικό Ωδείο Δραματικής Τέχνης του Παρισιού, τη σχολή υποκριτικής στην οποία χορηγός ήταν η κυβέρνηση. Δεν θεωρήθηκε ιδιαιτέρως πολλά υποσχόμενη μαθήτρια, ενώ η ίδια, εκτός κάποιων καθηγητών της, δεν υποληπτόταν τις μεθόδους διδασκαλίας του Ωδείου θεωρώντας τες απαρχαιωμένες και πολύ βαθιά προσκολλημένες στην παράδοση.

Πολλές από τις αμφιβολίες σχετικά με τη ζωή της οφείλονται στο γεγονός ότι συνήθιζε να μεγαλοποιεί και να παραποιεί τα γεγονότα. Ο Αλέξανδρος Δουμάς (υιός) την περιγράφει ως διαβόητη ψεύτρα.

## Θεατρική σταδιοδρομία
[thumb|left|150px|Η Σάρα Μπερνάρ σε διαφημιστική αφίσα του έργου ''[Η κυρία με τις καμέλιες (μυθιστόρημα)|Η κυρία με τις καμέλιες* φιλοτεχνημένη από τον [[Άλφονς Μούχα]] το 1896]]

Η Σάρα Μπερνάρ άφησε το Ωδείο το 1862 και, χάρη στην επιρροή του Δούκα του Μορνύ, έγινε δεκτή από την [[Κομεντί Φρανσαίζ]], την εθνική θεατρική εταιρεία, ως αρχάρια υπό δοκιμή. Κατά τη διάρκεια των υποχρεωτικών τριών πρώτων δημόσιων εμφανίσεών της, οι οποίες απαιτούνταν από όλους τους αρχάριους, η δύναμη, η ομορφιά και η καθαρή δεξιοτεχνία της ερμηνείας της ελάχιστα έγιναν αντιληπτά από τους κριτικούς. Το συμβόλαιό της με την Κομεντί Φρανσαίζ ακυρώθηκε το 1863, αφού χαστούκισε στο πρόσωπο μια μεγαλύτερη ηθοποιό η οποία είχε φερθεί σκληρά στη νεότερη αδελφή της.

Για λίγο καιρό βρήκε εργασία στο *Théâtre du Gymnase-Dramatique* (Θέατρο του Δραματικού Γυμνασίου). Μετά την ερμηνεία του ρόλου μιας ανόητης Ρωσίδας πριγκίπισσας, άρχισε γι' αυτήν μια περίοδος ψυχικής αναζήτησης, καθώς αμφέβαλλε για την ικανότητά της στην υποκριτική. Κατά τη διάρκεια αυτών των κρίσιμων μηνών, έγινε [[εταίρα]] μέχρι το 1865. Τότε ήταν που απόκτησε το φημισμένο [[φέρετρο]], μέσα στο οποίο συχνά κοιμόταν, ισχυριζόμενη ότι την βοηθούσε να κατανοεί τους τραγικούς ρόλους. Έγινε ερωμένη του Ερρίκου, πρίγκιπα του Λιν, φέρνοντας στον κόσμο το μοναδικό παιδί της τον Μορίς.

[[Αρχείο:Bernhardt-1.jpg|thumb|right|200px|Η Σάρα Μπερνάρ στο ρόλο της [[Μαρία Άννα του Παλατινάτου-Νόιμπουργκ|βασίλισσας Μαρίας]] στο έργο του [[Βίκτωρ Ουγκώ|Βίκτορα Ουγκώ]]  *Ρουί Μπλας* το 1897.]]

Το 1866 υπόγραψε συμβόλαιο με το *Théâtre de l'Odéon* (Θέατρο Οντεόν) και σε χρονικό διάστημα έξι ετών εντατικής δουλειάς με συναδέλφους που την έκαναν να αισθανθεί οικεία, προοδευτικά δημιούργησε τη φήμη της. Η πρώτη της σημαντική επιτυχία ήταν στον ρόλο της Αν Ντάμπι το 1868, στην αναπαράσταση του θεατρικού έργου "Κιν" (Kean), του μυθιστοριογράφου και θεατρικού συγγραφέα [[Αλέξανδρος Δουμάς (πατέρας)|Αλέξανδρου Δουμά (πατέρα)]]. Ο μεγαλύτερος θρίαμβος, όμως, της Σάρας στο Οντεόν ήρθε το 1869, όταν απέδωσε τον ρόλο του νέγρου Ζανέτο στο μονόπρακτο "Ο διαβάτης" (Le Passant) του νεαρού δραματουργού Φρανσουά Κοπέ (François Coppée), ένα ρόλο τον οποίο επανέλαβε σε κατ' εντολή ερμηνεία μπροστά στον [[Ναπολέων Γ΄|Ναπολέοντα Γ']].

Η Μπερνάρ απόκτησε τη φήμη της στις θεατρικές σκηνές της Ευρώπης, τη δεκαετία του 1870, και έγινε γρήγορα περιζήτητη σε όλη την Ευρώπη και την Αμερική. Κέρδισε την αναγνώριση ως σοβαρή δραματική ηθοποιός, γεγονός για το οποίο της αποδόθηκε το προσωνύμιο "η θεϊκή Σάρα". Πραγματικά, ήταν η πιο φημισμένη ηθοποιός του 19ου αιώνα.  

Κατά τη διάρκεια του [[Γαλλοπρωσικός Πόλεμος|γαλλοπρωσικού πολέμου]] το 1870, οργάνωσε τη λειτουργία στρατιωτικού νοσοκομείου στο θέατρο Οντεόν. Μετά τον πόλεμο, το Οντεόν ξανάνοιξε, αποτίοντας τιμή στον [[Βίκτωρ Ουγκώ|Βίκτορα Ουγκώ]], με την παράσταση του έμμετρου έργου του *Ρουί Μπλας*. Η Σάρα Μπερνάρ, στον ρόλο της [[Μαρία Άννα του Παλατινάτου-Νόιμπουργκ|βασίλισσας Μαρίας]], γοήτευσε τους θεατές με τη λυρική ποιότητα της φωνής της. Ήταν τότε που ο Ουγκώ έπλασε τη φράση "η χρυσή φωνή", αν και οι κριτικοί συνήθως ονόμαζαν τη φωνή της "αργυρόηχη", επειδή έμοιαζε με τον ήχο του [[Φλάουτο|φλάουτου]].

Το 1872 άφησε το Théâtre de l'Odéon και επέστρεψε στην Κομεντί Φρανσαίζ. Μία από τις εντυπωσιακότερες επιτυχίες της εκεί ήταν ο ομώνυμος ρόλος στο έργο του [[Βολταίρος|Βολταίρου]] [[Ζαΐρα (Βολταίρος)|*Ζαΐρα*]] το 1874. Ταξίδεψε ακόμη και στην [[Κούβα]] και έπαιξε στο θέατρο Σάουτο στο Ματάνσας της [[Κούβα|Κούβας]] το 1887. Δίδαξε την τέχνη της υποκριτικής σε πολλές νέες γυναίκες, στις οποίες συμπεριλαμβανόταν και η ηθοποιός και εταίρα Λιάν ντε Πουζύ (Liane de Pougy).

== Προσωπική ζωή ==
[[Αρχείο:Sarah bernhardt 1844 1923i.jpg|300 px|thumb|left|Σάρα Μπερνάρ του Ζορζ Κλεράν (Georges Clairin, 1843 - 1919) [[ελαιογραφία]] σε μουσαμά]]
Η Μπερνάρ είχε σχέση με τον Βέλγο ευγενή Ερρίκο πρίγκιπα του Λιν, με τον οποίο απόκτησε το μοναδικό της παιδί, τον Μορίς Μπερνάρ, το 1864. Τελικά αυτός την άφησε, για να παντρευτεί μια Πολωνή πριγκίπισσα.

Στους στενότερους φίλους της περιλαμβάνονταν οι καλλιτέχνες [[Γκυστάβ Ντορέ|Γκουστάβ Ντορέ]] (Gustave Doré) και Ζωρζ Κλαρέν (Georges Clarin) και οι ηθοποιοί Μουνέ-Συγί (Mounet-Sully) και Λου Τέλεγκεν (Lou Tellegen), όπως επίσης και ο διάσημος συγγραφέας [[Βίκτωρ Ουγκώ]]. Ο ζωγράφος [[Άλφονς Μούχα]] την είχε ως μοντέλο σε πολλά [[Αρ Νουβό|αρ νουβό]] έργα του. Η φιλία της με τη [[Λουίζ Αμπεμά]] (Louise Abbéma, 1853–1927), Γαλλίδα [[ιμπρεσιονισμός|ιμπρεσιονίστρια]] ζωγράφο, περίπου εννέα χρόνια νεότερή της, ήταν τόσο στενή και φλογερή, ώστε σύμφωνα με τις φήμες που κυκλοφορούσαν οι δύο γυναίκες ήταν ερωτικό ζευγάρι. Το 1990, ένας πίνακας της Αμπεμά, ο οποίος απεικόνιζε τις δύο γυναίκες σε βαρκάδα μέσα στη λίμνη του [[Δάσος της Βουλώνης|δάσους της Βουλώνης]], δωρήθηκε στην [[Κομεντί Φρανσαίζ]]. Η συνοδευτική επιστολή δήλωνε ότι ο πίνακας ζωγραφίστηκε από τη Λουίζ Αμπεμά, την επέτειο μέρα του ερωτικού δεσμού τους.

Το 1879, λέγεται ότι η Μπερνάρ ήταν μία από τις πολυπληθείς ερωμένες του διαδόχου του βρετανικού θρόνου [[Πρίγκιπας της Ουαλίας|Πρίγκιπα της Ουαλίας]], ο οποίος αργότερα έγινε ο βασιλιάς [[Εδουάρδος Ζ' του Ηνωμένου Βασιλείου]]. Το 1882 παντρεύτηκε στο [[Λονδίνο]] τον Έλληνα ηθοποιό [[Αριστείδης Δαμαλάς|Αριστείδη Δαμαλά]], γνωστό στη Γαλλία με το καλλιτεχνικό του ψευδώνυμο *Ζακ Δαμαλά* (Jacques Damala), όμως ο γάμος, ο οποίος νομικώς ίσχυε έως τον θάνατο του Δαμαλά το 1889 σε ηλικία 34 ετών, γρήγορα κατέρρευσε, κυρίως εξαιτίας της εξάρτησής του από τη [[μορφίνη]]. 

Η Σάρα Μπερνάρ κάποτε είχε δηλώσει: "Εγώ να προσεύχομαι; Ποτέ! Είμαι [[Αθεϊσμός|αθεΐστρια]]. Παρ' όλα αυτά, βαπτίστηκε [[Καθολική Εκκλησία|καθολική]], και δέχτηκε τις τελευταίες τελετουργίες λίγο πριν πεθάνει.

== Βωβός κινηματογράφος ==
Η Μπερνάρ ήταν μία από τις πρωτοπόρους ηθοποιούς του [[βωβός κινηματογράφος|βωβού κινηματογράφου]], κάνοντας την πρώτη της εμφάνιση ως [[Άμλετ]] στη διάρκειας δύο λεπτών ταινία *Η μονομαχία του Άμλετ* (Le Duel d'Hamlet) το 1900. Στην πραγματικότητα η ταινία δεν στερούνταν ήχου, καθώς ο ήχος των [[Ξίφος|σπαθιών]] είχε προεγγραφεί σε [[φωνογραφικός κύλινδρος|φωνογραφικό κύλινδρο]] (που έχει πλέον χαθεί), ο οποίος παιζόταν ταυτόχρονα με την προβολή της ταινίας. Η Σάρα Μπερνάρ πρωταγωνίστησε σε δέκα ακόμη ταινίες, δύο από τις οποίες ήταν [[Βιογραφική ταινία|βιογραφικού περιεχομένου]].

== Τα τελευταία χρόνια ==
[[Αρχείο:Sarah Bernhardt1.jpg|thumb|left|250px|Η Σάρα Μπερνάρ τον Δεκέμβριο του 1922, τρεις μήνες πριν τον θάνατό της.]]
Το 1905, κατά τη διάρκεια της παράστασης της *Τόσκα* (La Tosca) του [[Βικτοριέν Σαρντού]] (Victorien Sardou) στο [[Ρίο ντε Τζανέιρο]], η Μπερνάρ τραυματίστηκε στο δεξιό [[γόνατο]] όταν έπεσε κάτω από το παραπέτο της [[Σκηνή (θέατρο)|σκηνής]] στην τελευταία σκηνή του έργου. Το πόδι της ποτέ δεν θεραπεύτηκε πλήρως. Ως το 1915 η [[γάγγραινα]] είχε προχωρήσει τόσο που χρειάστηκε να [[ακρωτηριασμός|ακρωτηριαστεί]] ολόκληρο το δεξί της πόδι, καθηλώνοντάς την για αρκετούς μήνες σε αναπηρική πολυθρόνα. Σύμφωνα με φήμες αρνήθηκε προσφορά 10.000 [[Δολάριο ΗΠΑ|δολαρίων ΗΠΑ]] που της έκανε ένας άνθρωπος του θεάματος, για να εκθέτει το ακρωτηριασμένο της πόδι ως ιατρικό αξιοπερίεργο (συνήθως η προσφορά αποδίδεται στον [[Φινέα Μπάρνουμ]] (P.T. Barnum), αυτός, όμως, ήταν ήδη νεκρός από το 1891). Παρ' όλα αυτά, συνέχισε την καριέρα της, και αντίθετα απ' ό,τι πιστεύεται, χωρίς τη χρήση ξύλινου [[τεχνητό μέλος|τεχνητού μέλους]] (δοκίμασε να χρησιμοποιήσει μία φορά, αλλά δεν της άρεσε). Πραγματοποίησε μια επιτυχημένη περιοδεία στην Αμερική το 1915, και με την επάνοδό της στη Γαλλία έπαιξε σχεδόν χωρίς διακοπή σε δικές της παραγωγές μέχρι τον θάνατό της. Στις τελευταίες της επιτυχίες συγκαταλέγονται οι *Δανιήλ* (Daniel, 1920), *Η δόξα* (La Gloire, 1921) και *Régine Armand* (1922). Η σωματική της κατάσταση την υποχρέωνε σε σχεδόν πλήρη ακινησία πάνω στη σκηνή, όμως η γοητεία της φωνής της, η οποία είχε αλλάξει λίγο λόγω ηλικίας, εξασφάλισε τους θριάμβους της. Η Σάρα Μπερνάρ έχει ένα αστέρι στη [[Λεωφόρος της Δόξας στο Χόλιγουντ|Λεωφόρο της Δόξας στο Χόλιγουντ]]. 

== Βιβλία ==
* *Στα σύννεφα, εντυπώσεις μιας καρέκλας* (Dans les nuages, Impressions d'une chaise, 1878)
* *Η εξομολόγηση, δράμα σε μία πράξη σε πρόζα* (L'Aveu, drame en un acte en prose, 1888)
* *Αντριάν Λεκουβρό, δράμα σε έξι πράξεις* (Adrienne Lecouvreur, drame en six actes, 1907)
* *Η διπλή ζωή μου* (Ma Double Vie, 1907)
* *Η καρδιά του άντρα, έργο σε τέσσερεις πράξεις* (Un Coeur d'Homme, pièce en quatre actes, (1911)
* *Μικρό είδωλο* (Petite Idole, 1920)
* *Η τέχνη του θεάτρου: η φωνή, η χειρονομία, η προφορά, κ.τ.λ.* (L'Art du Théâtre: la voix, le geste, la prononciation, etc., 1923)

== Επιλεγμένοι ρόλοι ==
[[Αρχείο:Bernhardt Hamlet2.jpg|right|thumb|200px|Η Μπερνάρ ως [[Άμλετ]], αρχές της δεκαετίας του 1880]]
[[Αρχείο:SarahBernhardt.png|right|200px|thumb|Πορτραίτο της Σάρα Μπερνάρ, δεκαετία 1890.]]
[[Αρχείο:Alfons Mucha - 1896 - Lorenzaccio.jpg|right|200px|thumb|Η Σάρα Μπερνάρ σε διαφημιστική αφίσα του έργου *Lorenzaccio*, στο οποίο ερμήνευσε τον ανδρικό ρόλο του Lorenzino των Μεδίκων, φιλοτεχνημένη από τον [[Άλφονς Μούχα]] το 1896.]]
* 1862: *Ιφιγένεια* (Iphigénie) του [[Ρακίνας|Ρακίνα]], ως [[Ιφιγένεια]], το ντεμπούτο της
* 1862: *Βαλερί* (Valérie) του [[Εζέν Σκριμπ]]
* 1862: *Οι σοφές γυναίκες* του [[Μολιέρος|Μολιέρου]]
* 1864: *Un Mari qui Lance sa Femme* των Labiche και Deslandes
* 1866: *Η ελαφίνα του δάσους* (La Biche aux Bois) των T. και H. Cognard
* 1866: *Φαίδρα* (Phèdre) του Ρακίνα, ως Αρικία
* 1866: *Le Jeu de l'Amour et du Hasard* του [[Πιέρ ντε Μαριβώ|Πιέρ ντε Μαριβό]], ως Σίλβια
* 1867: *Les Femmes Savantes* του [[Μολιέρος|Μολιέρου]], ως Αρμάνδος
* 1867: *Ο μαρκήσιος του Βιλμέρ* (Le Marquis de Villemer) της [[Γεωργία Σάνδη|Γεωργίας Σάνδη]]
* 1867: *François le Champi* της Γεωργίας Σάνδη, ως Μαριέτα
* 1868: *Κιν* (Kean) του [[Αλέξανδρος Δουμάς (πατέρας)|Αλέξανδρου Δουμά πατέρα]], ως Άννα Ντάμπι
* 1869: *Ο διαβάτης* (Le Passant) του Φρανσουά Κοπέ (François Coppée), ως ο τροβαδούρος Ζανέτο, η πρώτη της μεγάλη θεατρική επιτυχία
* 1870: *L'Autre* της Γεωργίας Σάνδη
* 1871: *Ζαν-Μαρί* (Jeanne-Marie) του André Theuriet
* 1871: *Fais ce que Dois* του Φρανσουά Κοπέ
* 1871: *Η βαρώνη* (La Baronne) των Foussier και Edmond
* 1872: *Κυρία Αϊσέ* (Mademoiselle Aïssé) του Louis Bouilhet
* 1872: *Ρουί Μπλας* (Ruy Blas) του [[Βίκτωρ Ουγκώ|Βίκτωρος Ουγκώ]], ως [[Μαρία Άννα του Παλατινάτου-Νόιμπουργκ|Μαρία ντε Νόιμπουργκ]], βασίλισσα της Ισπανίας
* 1872: *Mademoiselle de Belle-Isle* του Αλέξανδρου Δουμά πατέρα, ως Γκαμπριέλ
* 1872: *Βρετανικός* (Britannicus) του Ρακίνα, ως Junie
* 1872: *Ο γάμος του Φίγκαρο (Le Mariage de Figaro)* του [[Πιερ-Ωγκυστέν Καρόν ντε Μπωμαρσαί|Μπωμαρσαί]]
* 1872: *Mademoiselle de la Seiglière* του Jules Sandeau
* 1873: *Dalila* του Octave Feuillet, ως πριγκίπισσα Falconieri
* 1873: *Chez l'Avocat* του Paul Ferrier
* 1873: *Ανδρομάχη* (Andromaque) του Ρακίνα
* 1873: *Φαίδρα* (Phèdre) του Ρακίνα, ως Αρικία
* 1873: *Η σφίγγα* (Le Sphinx) του Octave Feuillet
* 1874: *Ζαΐρα* (Zaire) του [[Βολταίρος|Βολταίρου]]
* 1874: *Φαίδρα* (Phèdre) του Ρακίνα, ως [[Φαίδρα]]
* 1875: *La Fille de Roland* του Henri de Bornier
** *Η ξένη* (L'Étrangère) του [[Αλέξανδρος Δουμάς (υιός)|Αλέξανδρου Δουμά υιού]], ως κυρία Κλάρκσον
** *Rome Vaincue* του Parodi
* 1877: *Hernani* του Βίκτωρος Ουγκώ, ως Doña Sol
* 1879: *Φαίδρα* (Phèdre) του Ρακίνα, ως [[Φαίδρα]]
* 1880: *Η ριψοκίνδυνη* (L'Aventurière) του Émile Augier
* 1880: *Αντριάν Λεκουβρό* (Adrienne Lecouvreur) των Legouvé και Scribe
* 1880: *Φρουφρού* (Froufrou) των Henri Meilhac και Ludovic Halévy
* 1880: *Η κυρία με τις καμέλιες* (La Dame aux Camélias) του Αλέξανδρου Δουμά υιού, ως Μαργαρίτα Γκωτιέ
* 1882: *Fédora* του [[Βικτοριέν Σαρντού]]
** *Θεοδώρα* (Théodora) του Βικτοριέν Σαρντού, ως αυτοκράτειρα [[Θεοδώρα (6ος αιώνας)|Θεοδώρα]]
* 1887 : [[Τόσκα]] (La Tosca) του Βικτοριέν Σαρντού
** *La Princesse Georges* του [[Αλέξανδρος Δουμάς (υιός)|Αλέξανδρου Δουμά υιού]]
* 1890: *Κλεοπάτρα* (Cléopâtre) του Βικτοριέν Σαρντού, ως [[Κλεοπάτρα Ζ' της Αιγύπτου|Κλεοπάτρα]]
* 1893: *Οι βασιλείς* (Les Rois) του Jules Lemaître
* 1894: *Gismonda* του Βικτοριέν Σαρντού
* 1895: *Αμφιτρύων* (Amphytrion) του Μολιέρου
* 1895: *Μάγδα* (Magda) (μετάφραση του Heimat του Hermann Sudermann)
* 1896: *Η κυρία με τις καμέλιες* (La Dame aux Camélias) του Αλέξανδρου Δουμά υιού
* 1896: *Lorenzaccio* του Alfred de Musset, ως Lorenzino των [[Μέδικοι|Μεδίκων]]
* 1897: *Πνευματισμός* (Spiritisme) του Βικτοριέν Σαρντού
* 1897: *Η Σαμαρείτισσα* (La Samaritaine) του [[Εντμόν Ροστάν]]
* 1898: *Μήδεια* (Medée) του Catulle Mendès
* 1898: *Η κυρία με τις καμέλιες* (La Dame aux Camélias) του Αλέξανδρου Δουμά υιού, ως Μαργαρίτα Γκωτιέ
** *Ιωάννα της Λωραίνης* (Jeanne d'Arc) του Henri Auguste Barbier, ως [[Ιωάννα της Λωραίνης]]
** *Ιζεΐλ* (Izéïl) των Morand και Sylvestre, στον ομώνυμο ρόλο
** *Βασιλιάς Ληρ* (King Lear) του [[Ουίλλιαμ Σαίξπηρ]], ως Κορδέλια
* 1899: *Άμλετ* (Hamlet) του Ουίλλιαμ Σαίξπηρ, στον ομώνυμο ρόλο
** *Αντώνιος και Κλεοπάτρα* (Antony and Cleopatra) του [[Ουίλλιαμ Σαίξπηρ]], ως [[Κλεοπάτρα Ζ' της Αιγύπτου|Κλεοπάτρα]]
** *Μάκβεθ* (Macbeth) του Ουίλλιαμ Σαίξπηρ, ως λαίδη Μάκβεθ (στα [[Γαλλική γλώσσα|Γαλλικά]])
** *Pierrot Assassin* του Richepin, ως Πιερό
* 1900: *Αετιδεύς* (L'Aiglon) του Εντμόν Ροστάν, στον ομώνυμο ρόλο
* 1903: *Η μάγισσα* (La Sorcière) του Βικτοριέν Σαρντού
* 1904: *Πηλέας και Μελισσάνθη* (Pelléas et Mélisande) του [[Μορίς Μέτερλινγκ]], ως Πηλέας
* 1906: *Κυρά της θάλασσας* (Fruen fra havet) του [[Ερρίκος Ίψεν|Ερρίκου Ίψεν]]
* 1906: *Η Παρθένος της Άβιλα* (La Vierge d'Avila) του [[Κατούλ Μεντές]], ως Αγία Τερέζα
* 1911: *Βασίλισσα Ελισάβετ* (Queen Elizabeth) του Moreau, ως [[Ελισάβετ Α' της Αγγλίας|βασίλισσα Ελισάβετ]]
* 1913: *Ζαν Ντορέ* (Jeanne Doré) του Tristan Bernard, στον ομώνυμο ρόλο

== Φιλμογραφία ==
[[Αρχείο:William Downey (1829-18 ), Sarah-Benhardt.jpg|thumbnail|200px|[[Πορτρέτο]] της Σάρα Μπερνάρ, του Γουίλιαμ Ντάουνι]]
* 1900: *Le Duel d'Hamlet* (Η μονομαχία του Άμλετ, ως [[Άμλετ]]) Απόσπασμα από το έργο, με τη Σάρα Μπερνάρ στη μέχρι θανάτου [[μονομαχία]] με τον Λαέρτη. 
* 1909: *La Tosca* ([[Τόσκα]], ως Τόσκα) Επιτομή του ομώνυμου έργου του [[Βικτοριέν Σαρντού]], διάρκειας μιας μπομπίνας.
* 1911: *La Dame aux Camélias* ([[Η κυρία με τις καμέλιες]], ως Καμίλλη) Επιτομή του ομώνυμου έργου, με συμπρωταγωνιστή τον Λου Τέλεγκεν (Lou Tellegen), διάρκειας δύο μπομπίνων.
* 1912: *Les Amours d'Elisabeth, Reine d'Angleterre* (Οι έρωτες της Ελισάβετ, βασίλισσας της Αγγλίας, μια μεγάλη επιτυχία της) Επιτομή του ομώνυμου έργου, με συμπρωταγωνιστή τον Λου Τέλεγκεν (Lou Tellegen), διάρκειας τεσσάρων μπομπίνων.
* 1912: *Sarah Bernhardt à Belle-Isle* (Η Σάρα Μπερνάρ στο Μπελ-Ιλ, ως ο εαυτός της) [[Ντοκιμαντέρ]] που παρουσιάζει τη Σάρα στο σπίτι μαζί με την οικογένειά της και φίλους, να ψαρεύει γαρίδες, και να αγκαλιάζει στο εσωτερικό του σπιτιού τα σκυλιά της. 
* 1913: *Adrienne Lecouvreur* (Αντριάν Λεκουβρό, ως Αντριάν Λεκουβρό) Επιτομή του ομώνυμου έργου, με συμπρωταγωνιστή τον Λου Τέλεγκεν (Lou Tellegen), διάρκειας δύο μπομπίνων.
* 1915: *Jeanne Doré* (Ζαν Ντορέ, ως Ζαν Ντορέ) Βασισμένη στο ομώνυμο έργο. Η Σάρα εμφανίζεται ως χήρα μητέρα, που έχει αφοσιωθεί πλήρως στον γιο της Ζακ. Όταν αυτός ξελογιάζεται από ένα θηλυκό πειρασμό και κατά λάθος σκοτώνει ένα άνδρα, τον επισκέπτεται στο κελί του πριν την εκτέλεσή του, προσποιούμενη ότι είναι η αρραβωνιαστικιά του. 
* 1915: *Ceux de Chez Nous* (Εκείνοι στο σπίτι μας, ερασιτεχνικές [[Βιογραφική ταινία|βιογραφικές ταινίες]]) Μεταξύ άλλων διάσημων προσώπων της εποχής, υπάρχει και μια σύντομη σκηνή που παρουσιάζει τη Σάρα να κάθεται σε παγκάκι ενός πάρκου και να διαβάζει ένα βιβλίο. 
* 1917: *Mères Françaises* (Γαλλίδες μητέρες, ως κυρία Ζαν ντ'Ουρμπέ, χήρα πολέμου κατά τη διάρκεια του [[Α΄ Παγκόσμιος Πόλεμος|Α΄ Παγκοσμίου πολέμου]]) Όταν μαθαίνει ότι ο γιος της πληγώθηκε, ψάχνει στο πεδίο της μάχης, έρπει μέσω των χαρακωμάτων, και τελικά τον βρίσκει σε ένα ιατρικό σταθμό, μόνο για να τον δει να πεθαίνει στα χέρια της. Ύστερα από αυτήν την τραγωδία, αφιερώνει τη ζωή της για να βοηθά άλλους να επιζήσουν από τις καταστροφές του πολέμου.
* 1921: *Daniel* (Δανιήλ, η σκηνή του θανάτου, διάρκειας 5 λεπτών, από το ομώνυμο έργο) Η Σάρα παρουσιάζεται ως μορφινομανής λίγο πριν πεθάνει. 
* 1923: *La Voyante* (Η μάντισσα) Η Σάρα εμφανίζεται ως μάντισσα, της οποίας οι προβλέψεις επιδρούν στην έκβαση εθνικών γεγονότων. Η ταινία αυτή ήταν η τελευταία εμφάνισή της, και έγινε ενώ ήταν θανάσιμα ασθενής. Στο τέλος συμπληρώθηκε με σκηνές στις οποίες αντικαταστάτρια ερμηνεύει τον ρόλο της με την πλάτη γυρισμένη στην κάμερα.

== Ηχογραφήσεις ==

* *Phèdre* (Φαίδρα, 1902)
* *Le Lac* (Η λίμνη, 1902)
* *La Fiancée du Timbalier* (Η μνηστή του Τιμπαλιέ, 1902)
* *Lucie* (Λούσι, 1902)
* *Le Lac* (Η λίμνη, 1903)
* *La Samaritaine* (Η Σαμαρείτισσα, 1903)
* *Les Vieux* (Οι παλιοί, 1903)
* *Un Évangile* (Ένα ευαγγέλιο, 1903)
* *Phèdre* (Φαίδρα, 1903)
* *La Mort d'Izéil* (Ο θάνατος της Ιζεΐλ, 1903)
* *La Rêverie de Théroigne de Méricourt* (Το όνειρο της Τερουάν ντε Μερικούρ, 1903)
* *Un Peu de Musique* (Λίγη μουσική, 1903)
* *L'Aiglon* (Αετιδεύς, 1910)
* *Phèdre* (Φαίδρα, 1910)
* *Les Buffons* (Οι γελοίοι, 1908)
* *La Samaritaine* (Η Σαμαρείτισσα, 1910)
* *L'Étoile dans la Nuit* (Το αστέρι τη νύχτα, 1918)
* *Prière pour nos Ennemis* (Μια προσευχή για τους εχθρούς μας, 1918)

== Στη λαϊκή κουλτούρα ==

=== Εικαστικά ===

* Η Μπερνάρ απεικονίζεται στο έργο «Δέκα πορτρέτα Εβραίων του εικοστού αιώνα» του [[Άντι Γουόρχολ]].

=== Λογοτεχνία ===

* *Σάρα Μπερνάρ* (*Sarah Bernhardt, ou le rire incassable,* 1987) της [[Φρανσουάζ Σαγκάν]], που κυκλοφόρησε το 1988 σε [[Ελληνική γλώσσα|ελληνική]] [[μετάφραση]] του Γεωργίου Δρόσου από τις εκδόσεις Σ. Ι. Ζαχαρόπουλος.
* *Τα τρία επίπεδα της ζωής* (*Levels of Life,* 2013) του [[Τζούλιαν Μπαρνς]], που κυκλοφόρησε την επόμενη χρονιά σε μετάφραση του Θωμά Σκάσση από τις εκδόσεις Μεταίχμιο.

=== Κινηματογράφος ===

* *The Incredible Sarah* (*The Incredible Sarah,* 1976) του Βρετανού Ρίτσαρντ Φλέτσερ, που ανέβηκε με την [[Γκλέντα Τζάκσον]] στον πρωταγωνιστικό ρόλο, η οποία προτάθηκε για [[Χρυσή Σφαίρα]] Α΄ Γυναικείου Ρόλου.
* Ο χαρακτήρας της Οντέν ([[Ιζαμπέλ Υπέρ|Ιζαμπέλ Ιπέρ]]) στη [[Γαλλικός κινηματογράφος|γαλλική ταινία]] *Το έγκλημά μου* (2023) είναι βασισμένος στη Σάρα Μπερνάρ.

== Παραπομπές και υποσημειώσεις ==

<references />

== Περαιτέρω μελέτη ==

*  Brandon, Ruth. *Being Divine, A Biography of Sarah Bernhardt.* Λονδίνο: Mandarin, 1992. ISBN 978-0-7493-1233-6.
*  Gold, Arthur and Robert Fitzdale. *The Divine Sarah, A Life of Sarah Bernhardt.* Νέα Υόρκη: Alfred A. Knopf, 1991. ISBN 978-0-394-52879-3.
*  Lorcey, Jacques. *Sarah Bernhardt, l'art et la vie*, Παρίσι: Éditions Séguier, 2005. ISBN 978-2-84049-417-1.
*  Menefee, David W. *Sarah Bernhardt in the Theatre of Films and Sound Recordings*. Jefferson, Βόρεια Καρολίνα: McFarland, 2003. ISBN 978-0-7864-1636-3
*  Menefee, David W. *The First Female Stars, Women of the Silent Era*. Westport, Κονέκτικατ: Praeger, 2004. ISBN 978-0-275-98259-1.
*  Ockman, Carol and Kenneth E. Silver. *Sarah Bernhardt, The Art of High Drama* New Haven, Κονέκτικατ: Yale University Press, 2006. ISBN 978-0-300-10919-1.
*  Skinner, Cornelia Otis. *Madame Sarah*. Νέα Υόρκη: Paragon House, 1988 (ανατ. 1967). ISBN 978-1-55778-107-9.
* Sagan, Françoise. *Σάρα Μπερνάρ, Το γέλιο χωρίς τελειωμό*, μετ. Γεώργιος Δρόσος. Αθήνα: Ζαχαρόπουλος, 1988. ISBN 978-960-208-028-3.
*  Snel, Harmen. *The ancestry of Sarah Bernhardt, a Myth Unravelled*. Άμστερνταμ: Jewish Historical Museum, 2007. ISBN 978-90-802029-3-1.

== Εξωτερικοί σύνδεσμοι ==

*  [https://web.archive.org/web/20140103030854/http://sarah-bernhardt.com/ The Sarah Bernhardt Pages]
*  [http://www.findagrave.com/cgi-bin/fg.cgi?page=gr&GRid=1333 Find a Grave]
*  [http://www.gutenberg.org/browse/authors/b#a2332 Project Gutenberg]
*  [http://www.ibdb.com/person.php?id=9688 Internet Broadway Database]
*  [http://www.bris.ac.uk/theatrecollection/search/people_sub_plays?forename=Sarah&surname=BERNHARDT&job=Actor&pid=13624&image_view=Yes&x=19&y=17 Performances in Theatre Archive University of Bristol]
*  [http://www.imdb.com/name/nm0076800/ Internet Movie Database]
*  [http://allmusic.com/cg/amg.dll All Music] 
*  [https://web.archive.org/web/20110921104357/http://cylinders.library.ucsb.edu/search.php?queryType=%40attr+1%3D1016+&query=sarah+bernhardt Sarah Bernhardt cylinder recordings], Cylinder Preservation and Digitization Project, Library of University of California, Santa Barbara. 
*  [https://web.archive.org/web/20120218061643/http://research.hrc.utexas.edu:8080/hrcxtf/view?docId=ead%2F00184p1.xml&query=bernhardt%2C%20sarah&query-join=and Sarah Bernhardt Collection], Harry Ransom Center, University of Texas, Austin.
*  [https://web.archive.org/web/20031208011755/http://members.cox.net/academia/cassatt4.html#bernhardt Women Sculptors at the 1893 Exposition]
*  [http://film.virtual-history.com/person.php?personid=2013 Virtual Film History]
*  [http://digitalgallery.nypl.org/nypldigital/dgkeysearchresult.cfm?parent_id=141953&word= Sarah Bernhardt]  φωτογραφίες, σειρά 1, NYP Library
*  [http://digitalgallery.nypl.org/nypldigital/dgkeysearchresult.cfm?parent_id=141954&word= Sarah Bernhardt]  φωτογραφίες, σειρά 2, NYP Library
* [http://xantho.lis.upatras.gr/pleias/index.php/pinakothiki/article/view/62235 "Σάρα Μπερνάρ", *Πινακοθήκη'', 23, αρ. 268 (1923): 31-32.]

Κατηγορία:Γάλλοι άθεοι
Κατηγορία:Γαλλίδες ηθοποιοί θεάτρου
Κατηγορία:Γαλλίδες ηθοποιοί βωβών ταινιών
Κατηγορία:Ερμηνευτές βοντβίλ